Ir-Regolament tal-Kunsill (KE) Nru 1271/2001
tas-27 ta’ Ġunju 2001
li jemenda r-Regolament (KE) Nru 144398 li jistabbilixxi l-bilanċ tal-provvista għall-Gżejjer Kanarji fis-settur tal-prodotti tar-ross
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat r-Regolament tal-Kunsill (KEE) Nru 1601/92 tal-15 ta’ Ġunju 1992 dwar miżuri speċifiċi għall-Gżejjer Kanarji fir-rigward ta’ ċerti prodotti agrikoli [1], kif l-aħħar emendat bir-Regolament (KE) Nru 2826/2000 [2], u b’mod partikulari l-Artikolu 3(4) ta’ dan,
Billi:
(1) Regoli komuni dettaljati għall-implimentazzjoni tal-arranġamenti speċifiċi għall-provvista ta’ ċerti prodotti agrikoli għall-Gżejjer Kanarji huma stipulati fir-Regolament tal-Kummissjoni (KE) Nru 2790/94 [3], kif l-aħħar emendat bir-Regolament (KE) Nru 1620/1999 [4].
(2) Bl-iskop li jkun applikat l-Artikolu 2 tar-Regolament (KEE) Nru 1601/92, għandu jkun stabbilit il-bilanċ previst tal-provvista għall-Gżejjer Kanarji għas-settur tal-prodotti tar-ross. Dak il-bilanċ għandu jkun stabbilit skond il-ħtiġijiet tar-reġjun. L-Anness tar-Regolament tal-Kummissjoni (KE) Nru 1443/98 [5], kif l-aħħar emendat bir-Regolament (KE) Nru 1359/2000 [6], għandu jkun sostitwit mill-Anness li hawn ma’ dan.
(3) Sakemm tidħol fis-seħħ ir-riforma ta’ l-arranġamenti speċifiċi ta’ provista u sabiex ikun evitat xi waqfien tal-applikazzjoni tal-arranġamenti ta’ provista fis-seħħ, il-bilanċ tal-provista għandu jkun stabbilit għall-perjodu 1 ta’ Lulju sal-31 ta’ Diċembru 2001.
(4) Il-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
L-Anness tar-Regolament (KE) Nru 1443/98 huwa sostitwit mill-Anness li hawn ma’ dan.
L-Artikolu 2
Dan ir-Regolament jidħol fis-seħħ fl-1 ta’ Lulju 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta’ Ġunju 2001.